Dom za starije i nemoćne osobe Koprivnica

Trg Eugena Kumičića 17, Koprivnica

OBRAZLOŽENJE I. IZMJENA I DOPUNA

FINANCIJSKOG PLANA DOMA ZA STARIJE I NEMOĆNE OSOBE KOPRIVNICA

ZA 2021. GODINU

U Financijskom planu za 2021. godinu i projekcijama za 2022-2023. godine izvršene su izmjene u prihodima i rashodima za 2021. godinu.

Prema Zakonu o proračunu, Izmjene i dopune se donose za tekuću proračunsku godinu, dok projekcije za naredne dvije godine ostaju u početnim planiranim iznosima.

1) PRIHODI I PRIMICI

Ukupni prihodi i primici u Financijskom planu Doma za starije i nemoćne osobe Koprivnica za 2021. godinu bili su planirani u iznosu od 15.790.245,00 kuna. Izmjenama se prihodi povećavaju za iznos od 1.040.766,00 kuna a koji se odnose na opće prihode i primitke odnosno na Prihode iz nadležnog proračuna za financiranje redovne djelatnosti proračunskog korisnika. Ostali prihodi po izvorima ostaju nepromijenjeni, te ukupni planirani prihodi iznose 16.831.011,00 kuna.

2) RASHODI

Ukupni rashodi i izdaci u Financijskom planu Doma za starije i nemoćne osobe Koprivnica za 2021. Godinu bili su planirani u iznosu od 15.790.245,00 kuna. Ovim rebalansom predviđa se povećanje prihoda za 472.000,00 kuna, pa ukupni rashodi iznose 16.262.245,00 kuna. Povećanje rashoda odnosi se na povećanje rashoda poslovanja u iznosu od 699.000,00 kuna te na smanjenje rashoda za nabavu nefinancijske imovine u iznosu od 227.000,00 kuna.

Iz navedenog proizlazi da su planirani prihodi veći od planiranih rashoda u iznosu od 568.766,00 kuna, a koji se iznos odnosi na pokriće donosa manjka iz prethodne godine. Navedeni manjak planirano je pokriti iz izvora općih prihoda i primitaka.

POSEBNI DIO:

U posebnim dijelu se prikazuju rashodi kroz dva programa: Zakonski standard i Program iznad zakonskog standarda. U okviru njih provode se aktivnosti Opremanje Doma i Administracija i upravljanje, a sve u cilju pružanja skrbi izvan vlastite obitelji starijim i nemoćnim kojima je zbog trajnih promjena u zdravstvenom stanju prijeko potrebna stalna pomoć i njega druge osobe.

**Program Zakonski standard** je u ukupnom iznosu ostao nepromijenjen, međutim unutar njega došlo je do promjena unutar aktivnosti Opremanje Doma i Administracija i upravljanje. Opremanje Doma je smanjeno za 152.000,00 kuna i odnosi se na izvor prihoda za posebne namjene. Aktivnost Administracija i upravljanje je povećano za 152.000,00 kuna a odnosi se povećanje rashoda za zaposlene u iznosu od 435.000,00 kuna (jer u trenutku izrade Prijedloga financijskog plana za 2021. godinu nismo imali saznanja o povećanju osnovice za plaću s 01.01.2021. godine od 4%) i smanjenje materijalnih rashoda u iznosu od 283.000,00 kuna.

Kao posljedica pogoršanja zdravstvenog stanja većeg broja korisnika stanarskog dijela, ukazala se potreba proširenja odjela pojačane zdravstvene njege za korisnike II stupnja (polupokretni korisnici), što je zahtijevalo zapošljavanje četiri njegovateljice sukladno Pravilniku o radu i sistematizaciji Doma.

Rashodi planirani iz izvora općih prihoda i primitaka i iz izvora pomoći ostaju nepromijenjeni.

**Program Iznad zakonskog standarda** u ukupnom iznosu je povećan za 472.000,00 kuna pa iznosi 850.000,00 kuna.

Smanjena je aktivnost Opremanje doma u iznosu od 75.000,00 kuna i to iz vlastitih izvora.

Aktivnost Administracija i upravljanje je povećana za 547.000,00 kuna i iznosi 825.000,00 kuna. U ove izmjene i dopune uključena su sredstva koja osigurava županija u iznosu od 472.000,00 kuna a odnosi se na rashode za zaposlene u iznosu od 215.000,00 kuna (plaće po sudskim presudama), na materijalne rashode u iznosu od 160.000,00 kuna za hitni popravak **prepumpne stanice** (rekonstrukciju) u podrumu te na ostale financijske rashode u iznosu od 65.000,00 (rashodi za kamate za isplatu plaća po sudskim presudama).

Iz izvora vlastitih prihoda planirano je povećanje u iznosu od 75.000,00 kuna a koje se odnosi na povećanje rashoda za zaposlene u iznosu od 178.000,00 kuna i na smanjenje materijalnih rashoda u iznosu od 103.000,00 kuna.

Rashodi planirani iz izvora pomoći, donacije i prihodi od prodaje imovine i naknade s naslova osiguranja ostaju u prvotnim planiranim iznosima.

Navedene 1. Izmjene i dopune Financijskog plana Doma za starije i nemoćne osobe Koprivnica usvojene su na 4. sjednici Županijske skupštine održane 22.11.2021. godine kao dio drugih Izmjena i dopuna Proračuna Koprivničko-križevačke županije za 2021. godinu.

Odjel računovodstva i općih poslova